open-index/open-wikipedia-markdown huggingface dataset:
Īpašais gaisa dienests

**Īpašais gaisa dienests** (, (**SAS**)) ir Lielbritānijas armijas īpašo spēku vienība. To kā pulku 1941. gadā dibināja Deivids Stērlings, un 1950. gadā to pārveidoja par korpusu. Vienība specializējas vairākos virzienos, tostarp terorisma apkarošanā, ķīlnieku glābšanā, tiešā darbībā un slēptā izlūkošanā. Liela daļa informācijas par SAS ir klasificēta, un vienības darbību nekomentē ne Lielbritānijas valdība, ne Aizsardzības ministrija tās operāciju slepenības un jūtīguma dēļ.

Pašlaik korpusu veido 22. speciālais gaisa dienesta pulks, aktīvā operāciju vienība, kā arī 21. speciālais gaisa dienesta pulks (mākslinieki) (rezervē) un 23. speciālais gaisa dienesta pulks (rezervē), kas ir rezerves vienības, atrodas Apvienotās Karalistes īpašo spēku (UKSF) operatīvā vadības pakļautībā. Tā māsas vienība ir Karaliskās jūras kara flotes Īpašais laivu dienests, kas specializējas jūras terorisma apkarošanā. Abas vienības atrodas Speciālo spēku direktora operatīvajā kontrolē.

Īpašā gaisa dienesta pirmsākumi meklējami 1941. gadā un Otrajā pasaules karā. 1947. gadā tas tika reformēts teritoriālās armijas sastāvā, nosaukts par 21. īpašo gaisa dienesta pulku (mākslinieki strēlnieki). 22. īpašā gaisa dienesta pulks, kas ir daļa no regulārās armijas, ieguva slavu un atzinību visā pasaulē pēc tam, kad tas veica ķīlnieku atbrīvošanas misiju, plaši televīzijā retranslētu, 1980. gada Irānas vēstniecības aplenkuma laikā.

## Vēsture

### Darbība Otrā pasaules kara laikā
Īpašais gaisa dienests bija Lielbritānijas armijas vienība Otrā pasaules kara laikā, ko 1941. gada jūlijā izveidoja Deivids Stērlings un kuru sākotnēji sauca par "L" vienību, *Special Air Service Brigade* — apzīmējums "L" un gaisa dienesta nosaukums ir saistīts. — Lielbritānijas dezinformācijas kampaņā, mēģinot maldināt Ass valstis, liekot domāt, ka šajā apgabalā darbojas desantnieku pulks ar daudzām vienībām (īstā SAS "pierādīs" pretiniekiem, ka viltus vienība eksistē).

Vienība tika iecerēta kā komandosu vienība, kas darbotos aiz ienaidnieka līnijām Ziemeļāfrikas kampaņā, un sākotnēji sastāvēja no pieciem virsniekiem un 60 citu pakāpju karavīriem . Tās pirmā misija 1941. gada novembrī bija izpletņlēcēju desantēšanās, lai atbalstītu sabiedroto operācijas Crusader ofensīvu ar kodēto nosaukumu *Operation Squatter*.

Vācu pretestības un nelabvēlīgu laikapstākļu dēļ misija izvērtās katastrofā; 22 karavīri, trešdaļa vienības, tika nogalināti vai sagūstīti. Tās otrā misija bija jau veiksmīgāka, transportētā *Long Range Desert Group*, uzbruka trim lidlaukiem Lībijā, bez zaudējumiem iznīcinot 60 lidmašīnas. 1942. gada septembrī vienību pārdēvēja par 1. SAS, kurā tolaik bija četri britu eskadroni, viena franču, viena grieķu un *Folboat* laivu vienība.
thumb|SAS patruļa Ziemeļāfrikā (1943)

## Attēlojums mākslā un kino
* 6 dienas — filma par SAS iesaistīšanos Irānas vēstniecības aplenkumā 1980. gadā. (2017)
*  — BBC vēsturisks drāmas seriāls, kurā attēlota Īpašā gaisa dienesta izveide Otrā pasaules kara laikā. (2022)

## Atsauces

## Literatūra
* 
* 
* 
* 
* 
* 

## Ārējās saites
Iloilo

**Iloilo** (filipīniešu un ) ir neatkarīga pilsēta Filipīnu centrālajā daļā, Panajas salas dienvidaustrumu krastā pie Iloilo šauruma iepretī Gimarasas salai. Kopā ar apkārtējām municipalitātēm un Gimarasu veido aglomerāciju ar vairāk kā miljonu iedzīvotāju un ir trešā lielākā pilsēta Visaju salās pēc Sebu un Bakolodas. Neietilpst Iloilo provincē, bet ir tās, kā arī Rietumu Visaju reģiona administratīvais centrs. Vairums pilsētas iedzīvotāju runā ilongu valodā. Nozīmīgs reģiona ekonomikas, transporta, kultūras un izglītības centrs.

## Vēsture
Spāņu Otonas (*Oton*) apmetne tagadējās pilsētas vietā dibināta 1566. gadā, bet oficiāla kolonija tika dibināta 1572. gadā — to izveidoja 80 ieceļotāji no Spānijas un 169 meksikāņu karavīri. Otona kļuva par reģiona kuģubūves centru — šeit tika būvēti tā sauktie «Manilas galeoni» satiksmei starp Filipīnām un Meksiku. 19. gadsimta vidū Iloilo bija salas cukura rūpniecības centrs. 1889. gadā Iloilo iegūst pilsētas statusu. Filipīnu revolūcijas laikā Iloilo palika lojāla Spānijas varai un bija pēdējā Spāņu Austrumindijas galvaspilsēta, bet vēlāk — Visaju Federatīvo Valstu galvaspilsēta līdz tās likvidēšanai gadu vēlāk.

1890. gadā amerikāņu administrācijas laikā pilsēta statusā tika degradēta par miestu (*township*), bet pilsētas statuss tai tika atgriezts 1937. gadā. Otrā pasaules kara laikā pilsēta un tās osta tika stipri nopostīta un par reģionālo ekonomikas centru kļuva Sebu. Neatkarīgās pilsētas statuss Iloilo piešķirts 1979. gadā.

## Atsauces

## Ārējās saites
Iloilo (province)

**Iloilo** (, , ) ir viena no Filipīnu provincēm valsts vidusdaļā, Rietumu Visaju reģionā. Aizņem Panajas salas dienvidaustrumu daļu, kā arī vairākas mazākas salas Gimarasas šaurumā. Ziemeļos robežojas ar Kapisas un Aklanas provincēm, bet rietumos — ar Antiki. Administratīvi dalās 1 pilsētā un 42 municipalitātēs un sīkāk 1721 barangajā. Provinces centrs ir neatkarīgā pilsēta Iloilo, kas provincē neietilpst, bet lielākā pilsēta ir Pasi. Apdzīvo galvenokārt ilongi, bet ziemeļu daļā arī kapisnoni un rietumos — karaji.

## Vēsture
Otonas province izveidota 1572. gadā, kad koloniālā administrācija salu sadalīja divās daļās. 1796. gadā no provinces atdalīja rietumu daļu, kur izveidoja Antikes provinci, bet pašu provinci jau dēvēja par Iloilo. 1979. gadā Iloilo pilsētai piešķīra no provinces neatkarīgas pilsētas statusu, bet 1992. gadā no Iloilo pastāvīgā provincē atdalījās Gimarasa.

## Ārējās saites
Kosmos-557

***Kosmos-557*** () jeb ***DOS-3*** (*ДОС-3*) bija PSRS *DOS* sērijas trešā orbitālā stacija. To orbītā palaida . Vadības sistēmas kļūmes dēļ stacija kļuva nekontrolējama un pēc 11 dienām nogāja no orbītas.

## Konstrukcijas uzlabojumi
*DOS-3* tika būtiski pārveidota salīdzinājumā ar pirmajām divām *DOS* stacijām (*[[Saljut-1]]* un *[[DOS-2]]*). Tai bija uzstādīti trīs lieli saules bateriju paneļi (atšķirībā no iepriekšējo četriem *Sojuz* kosmosa kuģa paneļiem), katrs no tiem bija autonomi orientējams pret Sauli. Bija izstrādāta īpaši ekonomiska orientēšanas sistēma. Pirmo reizi bija uzstādīta borta navigācijas sistēma *Delta*. kas kosmonautiem ļāva patstāvīgi noteikt un prognozēt orbītas lidojuma parametrus. Jaunums bija arī ūdens reģenerācijas sistēma. Salīdzinot ar *Saljut-1*, *DOS-3* bija aprīkota ar bagātīgu zinātnisko instrumentu klāstu. Stacijā pirmo reizi tika uzstādīti jonu sensori.

Tā kā stacijas masa bija lielāka nekā iepriekšējām stacijām, nesējraķete *[[Proton-K]]* to varēja ievadīt zemākā nekā vajadzīgs orbītā (215 × 155 km). Plānotā orbīta bija jāsasniedz ar stacijas dzinējsistēmu.

## Lidojuma gaita
*DOS-3* tika palaista  00:20 *[[UTC]]* ar nesējraķeti *[[Proton-K]]* no Baikonuras kosmodroma starta laukuma 81 / 23.

Pēc orbītas sasniegšanas tika ieslēgta stacijas jonu sensoru orientācijas sistēma. Sensora atteices rezultātā kosmosa kuģis pārgāja autosvārstību režīmā, orientācijas sistēmas raķešu dzinēji darbojās nepārtraukti, pagriežot staciju no vienas galējās pozīcijas uz citu. Pēc tam stacija pārvietojās ārpus radiosakaru diapazona. Nākamajā orbītas vijumā, kad radiosakari atjaunojās, izrādījās, ka visa orientēšanās sistēmas dzinēju degviela (ūdeņraža peroksīds) ir izlietota. Neorientētā kosmosa kuģa saules paneļi neražoja pietiekami daudz elektrības, un pēc brīža akumulatoros izsīka enerģija. Saslēgties ar to pilotējamam kosmosa kuģim kļuva neiespējami. 1973. gada 22. maijā pēc aptuveni 11 dienu darbības neorientētā stacija nonāca blīvā atmosfērā virs Bolīvijas un pārtrauca eksistēt.

Slepenības dēļ stacija netika atklāti nosaukta par *Saljut-3*, padomju plašsaziņas līdzekļi paziņoja, ka "PSRS palaida Zemes mākslīgo pavadoni *Kosmos-557*". ASV to apzīmēja ar *Saljut-3A*.

## Atsauces

## Ārējās saites
* Salyut (3), 4 / DOS 3, 4 Krebs, Gunter D
Tin Men

***Tin Men*** ir 1987. gada ASV kinokomēdija, kuras režisors un scenārija autors ir Berijs Levinsons. Filmā galvenās lomas atveido Ričards Dreifūss, Denijs DeVito un Bārbara Hēršija. Šī ir otrā no četrām Levinsona filmām, kuras darbība norisinās viņa dzimtajā pilsētā Baltimorā, kopā ar *[[Diner]]* (1982), *[[Avalon]]* (1990) un *[[Liberty Heights]]* (1999).

Filma stāsta par diviem konkurējošiem pārdevējiem 1960. gadu Baltimorā, kuri pēc nelielas avārijas kļūst par ienaidniekiem.

Filmas *Tin Men* pirmizrāde notika  un to izplatīja *[[Buena Vista Distribution]]*. Filma saņēma pozitīvas kritiķu atsauksmes un tīmekļa vietnē *[[Rotten Tomatoes]]* filmai ir 78% vērtējums.

## Atsauces

## Ārējās saites
Kapisa

**Kapisa** (, , ) ir viena no Filipīnu provincēm valsts vidusdaļā, Rietumu Visaju reģionā. Aizņem Panajas salas ziemeļaustrumu daļu, kā arī vairākas piekrastes salas Sibujanas jūrā. Dienvidos robežojas ar Iloilo, rietumos — ar Aklanu, bet dienvidrietumos — ar Antiki. Administratīvi dalās 1 pilsētā un 16 municipalitātēs un sīkāk 473 barangajās. Provinces centrs un lielākā pilsēta ir Rohasa. Apdzīvo galvenokārt kapisnoni, bet dienvidu daļā arī ilongi.

## Vēsture
Pirmā eiropiešu apmetne tagadējās Panajas pilsētas vietā dibināta 1566. gadā, no tās cēlies arī salas nosaukums.  Koloniālā valdība 1572. gadā sadalīja salu divās provincēs — Panaja ziemeļos un Otona dienvidos. 1693. gadā tika dibināta Kapisas pilsēta (mūsdienās — Rohasa) un uz turieni tika pārcelta provinces administrācija. 1796. gadā Panaja tika sadalīta trijās provincēs — Kapisa ziemeļos, Iloilo dienvidaustrumos un Antike dienvidrietumos. No 1901. līdz 1946. gadam vairākkārt atsevišķā provincē tika nodalīta Romblona, bet 1956. gadā nodalīta Aklana.

## Ārējās saites
Lotārs Renduličs

**Lotārs Renduličs** (; dzimis , miris ) bija horvātu izcelsmes Austroungārijas, Austrijas un Trešā reiha virsnieks, ģenerālpulkvedis Otrā pasaules kara laikā.

L. Renduličs bija viens no trim austriešiem, kuri Otrā pasaules kara laikā Vācijas bruņotajos spēkos ieguva ģenerālpulkveža (ģenerāļa) pakāpi. Pārējie divi bija Rumānijas izcelsmes Aleksandrs Lērs un Erhards Rauss no Morāvijas.

## Dzīvesgājums
Dzimis horvātu izcelsmes armijas virsnieka ģimenē Austrijā. Studēja tiesības un politikas zinātni Vīnē un Lozannā. No 1907. gada militārajā akadēmijā, bet no 1910. gada — kā virsnieks Austroungārijas armijā.

No 1914. līdz 1918. gadam karoja Pirmajā pasaules karā. Pēc tam turpinājis studijas, kļūstot par tiesību zinātņu doktoru 1920. gadā.

Pēc tam iestājies Austrijas bruņotajos spēkos un no 1932. gada iestājies aizliegtajā Austrijas nacistiskajā partijā.

Pēc Austrijas anšlusa 1938. gadā L. Raduničs kļuva par Vērmahta virsnieku, kur veidoja strauju karjeru. Komandējis 14. kājnieku divīziju (1940), 52. kājnieku divīziju (1940—1942); un XXXV korpusu (1942—1943), ar kuru viņš piedalījās Kurskas kaujā. No 1943. līdz 1944. gadam L. Renduličs komandēja 2. Tanku armiju Dienvidslāvijā. 1944. gada sākumā Ādolfs Hitlers viņam pavēlēja izstrādāt plānu Dienvidslāvijas partizānu vadoņa Josipa Broza Tito sagūstīšanai. 1944. gada 25. maijā vācu desantnieki iebruka partizānu štābā Drvarā (Bosnijas rietumos), bet galu galā nespēja viņu notvert un cieta smagus zaudējumus.

No 1944. gada jūnija L. Renduličs komandēja 20. kalnu armiju un visu Vācijas karaspēku, kas bija izvietots Somijā un Norvēģijā. 1945. gadā L. Renduličs bija Kurzemes cietoksnī ielenktās armijas grupas virspavēlnieks Austrumu frontē, pēc tam vadīja armijas grupu "Ziemeļi" Ziemeļvācijā un armijas grupu "Ostmark" Austrijā un Čehoslovākijā. 1945. gada 7. maijā pēc Sarkanās armijas uzbrukuma Prāgai L. Renduliča vadītā armijas grupa padevās ASV Armijas 71. kājnieku divīzijai Austrijā.

Pēc kara L. Renduličs tika tiesāts sekojošajā Nirnbergas procesā 1948. gadā. Lai gan par darbību Lapzemes kara laikā Somijā viņš tika attaisnots par apzinātu izdedzinātas zemes taktikas pielietošanu, viņš tika notiesāts par gūstekņu nogalināšanu Dienvidslāvijā un vardarbību pret civiliedzīvotājiem un sodīts ar 20 gadu ieslodzījumu. No cietuma Bavārijā atbrīvots jau 1951. gadā.

## Atsauces

## Ārējās saites
Lūkass Veishaidingers

**Lūkass Veishaidingers** (; dzimis ) ir austriešu vieglatlēts, startē diska mešanas sacensībās,  bronzas medaļas ieguvējs, izcīnījis bronzu arī 2019. gada Pasaules čempionātā un 2018. gada Eiropas čempionātā. Karjeras sākumā startējis arī lodes grūšanas sacensībās.

## Karjera
Jauniešu un junioru sacensībās Veishaidingers piedalījās gan diska mešanā, gan lodes grūšanā. Sākotnēji guva labākus panākumus lodes grūšanā, kur 2009. gada Pasaules čempionātā jauniešiem ieņēma 4. vietu, bet 2010. gada Pasaules čempionātā junioriem bija sestajā vietā. Lodes grūšanā divas reizes piedalījās arī Eiropas čempionātā telpās (2013. un 2015. gadā), bet abas reizes nepārvarēja kvalifikāciju. 2011. gada Eiropas čempionātā junioriem Tallinā izcīnīja zelta medaļu diska mešanā. 2013. gada Eiropas U-23 čempionātā Tamperē ieņēma 11. vietu lodes grūšanā un 7. vietu diska mešanā. Karjeras turpinājumā nozīmīgākajās sacensībās startēja tikai diska mešanā.

 pirmo reizi laboja Austrijas rekordu diska mešanā, sasniedzot 67,24 metrus. Pasaules čempionātā pirmo reizi piedalījās 2015. gadā Pekinā, bet nepārvarēja kvalifikāciju.  Riodežaneiro iekļuva finālsacensībās un ar 64,95 metrus tālu raidījumu ieņēma sesto vietu. 2017. gadā uzvarēja Eiropas kausā mešanu disciplīnās Laspalmasaā. 2017. gada Pasaules čempionātā Londonā ieņēma devīto vietu.

 Tokijā izcīnīja bronzas medaļu. Tā bija pirmā medaļa olimpiskajās spēlēs, ko ieguvis kāds no Austrijas vīriešu vieglatlētiem. 2022. gada Pasaules čempionātā Jūdžīnā ieņēma 10. vietu. Tajā pašā gadā Eiropas čempionātā Minhenē ierindojās 9. vietā.  pirmo reizi pārsniedza 70 metru atzīmi, raidot disku 70,68 m tālu. 2023. gada Pasaules čempionātā Budapeštā ieņēma septīto vietu ar 65,54 metrus tālu raidījumu.

2024. gada Eiropas čempionātā Romā izcīnīja sudraba medaļu, piekāpjoties tikai slovēņu diska metējam Kristjanam Čeham. Olimpiskajās spēlēs Parīzē ieņēma 5. vietu.

## Sasniegumi

## Atsauces

## Ārējās saites
Selma (Alabama)

**Selma** () ir pilsēta Alabamas štatā, Amerikas Savienotajās Valstīs. 2020. gadā pilsētā dzīvoja 17 971 iedzīvotājs. Aptuveni 80% no iedzīvotājiem ir afroamerikāņi. Pilsēta atrodas Alabamas upes krastos.

Amerikas pilsoņu kara laikā pilsēta bija nozīmīgs bruņojuma ražošanas un dzelzs kuģu būves centrs Konfederātiem, ko ieskāva kilometriem gari nocietinājumi. Pēdējā pilnajā kara mēnesī šeit tika sakauti Konfederātu spēki.

Mūsdienās pilsēta ir pazīstama kā vieta, kur 1960. gados notika pilsonisko tiesību kustības gājieni. Lauksaimniecības un rūpniecības lejupslīdes dēļ Selma 1960. gados zaudēja aptuveni trešdaļu no iedzīvotāju skaita. Tagad pilsēta lielākos ienākumus iegūst no tūrisma. Selma ir arī viena no Alabamas nabadzīgākajām pilsētām, ar vidējo algu, kas ir mazāka par 30% nekā vidēji štatā. Katrs trešais Selmas iedzīvotājs dzīvo zem valsts noteiktā nabadzības sliekšņa.

## Ārējās saites

*
* Mājaslapa
Aija Vītoliņa

**Aija Vītoliņa-Freimane** (dzimusi **Aija Vītoliņa**  Rīgā) ir latviešu dziedātāja, bijusi pazīstama arī ar skatuves vārdu ***Amber***. Zināma no sadarbības ar komponistu Kārli Lāci un kā džeza izpildītāja, piedalījusies teātra izrādēs. Karjeras sākumā daudz bijusi fona izpildītāja citiem māksliniekiem.

2018. gadā apprecējusies ar Edgaru Freimani.

## Atsauces
Oburna

**Oburna** () ir pilsēta Alabamas štatā, Amerikas Savienotajās Valstīs. 2020. gadā pilsētā dzīvoja 76 143 iedzīvotāji.

Vēsturiski Oburna veidojusies kā universitātes pilsēta, tā kā tur atrodas Oburnas Universitāte. Oburna ir visātrāk augošā lielpilsētas teritorija Alabamā, salīdzinot pret 1990. gadu. 2009. gadā ''US News'' Oburnu ierindoja kā vienu no 10 labākajām pilsētām ASV, kurā dzīvot.

## Atsauces

## Ārējās saites

*
* Mājaslapa
Miss Universe

thumbnail|upright=1.5|''Miss Universe'' logo
***Miss Universe*** (**“Miss Visums”**) ir ikgadējs, starptautisks skaistuma konkurss. Tas ir viens no četriem lielajiem starptautiskajiem skaistuma konkursiem, līdzās *[[Miss World]]*, *[[Miss International]]* un *[[Miss Earth]]*. *Miss Universe Organization*, kura rīko šo pasākumu, organizē arī *[[Miss USA]]* un *[[Miss Teen USA]]* skaistuma konkursus. Lai ņemtu dalību šajā konkursā, parasti ir jāuzvar valsts skaistuma konkurss, un tālāk *Miss Universe* konkursā pārstāv savu valsti. Līdz 2023. gadam visbiežāk uzvarējusi ir Amerikas Savienoto Valstu pārstāve (9 reizes) un Venecuēlas pārstāve (7 reizes).

Latvija šajā konkursā ir pārstāvēta trīs reizes (līdz 2023. gadam), tas ir, 2005. gadā piedalījās Ieva Kokoreviča, 2006. gadā — Sanita Kubliņa, bet 2023. gadā — Kate Aleksejeva. 2005. gadā Ieva Kokorēviča iekļuva Top10.

## Ārējās saites
Bārbara Hēršija

**Bārbara Hēršija** (; dzimusi ) ir amerikāņu aktrise.

Savu karjeru viņa sāka 1965. gadā 17 gadu vecumā. Atpazīstamību ieguva 1980. gados, kad *[[Chicago Tribune]]* viņu nodēvēja par vienu no labākajām amerikāņu aktrisēm.

Saņēmusi ''Emmy'' un Zelta globusa balvu par lomu televīzijas filmā *[[A Killing in a Small Town]]* (1990). Nominēta arī Zelta globusa balvai par lomām Mārtina Skorsēzes filmā "Kristus pēdējais kārdinājums" (1988) un Džeinas Kempiones filmā "Lēdijas portrets" (*The Portrait of a Lady*, 1996). Par pēdējo filmu nominēta arī Amerikas Kinoakadēmijas balvai kategorijā "Labākā aktrise otrā plāna lomā". Par lomām filmās *[[Shy People]]* (1987) un *[[A World Apart]]* (1988) saņēmusi Kannu kinofestivāla labākās aktrises balvu. BAFTA kino balvai nominēta par lomām Vudija Allena filmā "Hanna un viņas māsas" (*Hannah and Her Sisters*, 1988) un Darena Aronovska filmā "Melnais gulbis" (2010).

Atveidojusi lomas arī tādās filmās kā "Furgons Berta" (*Boxcar Bertha*, 1972), *[[The Stunt Man]]* (1980), *[[The Entity]]* (1982), *[[The Right Stuff]]* (1983), "Dabiskais" (1984), *[[Hoosiers]]* (1986), *[[Tin Men]]* (1987), *[[Beaches]]* (1988), "Viss pieriebies" (1993), *[[11:14]]* (2003), "Astrāls" (2010), "Luī Dreksa devītā dzīve" (2016) un "Gultā ar slepkavu" (2023).

## Atsauces

## Ārējās saites
Ērihs Altenkofs

**Ērihs Altenkofs** (; dzimis  Vīnē) ir austriešu aktieris un mūziķis.

## Dzīve un karjera
Altenkofs sāka mācīties klavierspēli sešu gadu vecumā. 14 gadu vecumā viņš iestājās džeza klasē Vīnes konservatorijā. Ar izcilību pabeidza aktiermākslas mācības *Prayner* konservatorijā Vīnē.

Kopš 1992. gada uzstājies uz daudzām teātra skatuvēm, kā, piemēram, *Theater an der Wien, Stadttheater Klagenfurt* un *Renaissance Theater Berlin*. No 1999. gada Ērihs Altenkofs desmit gadus bija *Theaters in der Josefstadt* un *Wiener Kammerspiele* dalībnieks un spēlēja uz skatuves kopā ar tādiem veiksmīgiem teātra aktieriem kā Otto Šenks, Fricis Muliārs un Elfrīda Ota.

Pirmo reizi televīzijā piedalījās 1998. gadā televīzijas seriālā *Die Neue – Eine Frau mit Kaliber*. Altenkofs piedalījies tādos televīzijas seriālos kā *Medicopter 117*, *Der Bestseller – Wiener Blut*, *Karl der Große* un "Hūberts un Štallers". TV šovā *Das Match* ar Hansu Kranklu un Herbertu Prohasku viņš demonstrēja savu sportisko talantu. Kā dziedātājs, taustiņinstrumentālists un ģitārists piedalās savā rokgrupā *Altenkopf*.

Kopš 2009. gada jūlija (884. sērijas) viņš seriālā "Mīlas viesulis" atveido Dr. Mihaēlu Nīderbīlu. Seriāla ietvaros viņš redzams dažādās epizodēs kā klavierspēlētājs, dziedātājs un dejotājs sevis atveidotajā lomā.

## Apbalvojumi

* 2010: Vācijas televīzijas balva seriāla "Mīlas viesulis" komandai
* 2011: Vācu ziepju operas balvā nominēts kategorijā "Izskatīgākais vīrietis"
* 2012: Vācu ziepju operas balvā nominēts kategorijā "Labākais aktieris"

## Personīgā dzīve
thumb|Ērihs Altenkofs ar sievu Lilianu Klebovu
Kopš 2008. gada Altenkofam ir attiecības ar aktrisi Lilianu Klebovu. Viņi apprecējās 2011. gadā, un 2014. gada martā viņiem piedzima meita Čārlija. Otrs bērns, dēls Sonijs Alesio, dzimis 2017. gada janvārī.

Ērihs Altenkofs ir sabiedriski aktīvs asociācijā, kas iestājas par godīgu tirdzniecību – *TransFair* un aktīvi piedalās projektā *Rote Nasen,* kas strādā ar bērniem slimnīcās. Altenkofa aģentūras tīmekļa vietnē norādīts, ka viņa dzimtā valoda ir vācu valoda un viņam ir prasmes angļu, itāļu un slovēņu valodās, kā arī viņš runā vīniešu dialektā. Ērihs Altenkofs piedalās zirgu izjādēs un nodarbojas ar džudo, tenisu, snovbordu un slēpošanu.

## Atsauces

## Ārējās saites

* 
* Ērihs Altenkofs aģentūras profils
* Ērihs Altenkofs vietnē *schauspielervideos.de*
* Ērihs Altenkofs vietnē *Filmmakers*
* Ērihs Altenkofs vietnē *castforward.de*
* Ērihs Altenkofs seriāla "Mīlas viesulis" mājaslapā
Jaime Peresa

**Jaime Peresa Teljesa** (; dzimusi ) ir kubiešu vieglatlēte, startē diska mešanas sacensībās, 2019. gada pasaules čempione,  bronzas medaļas ieguvēja. 2022. gadā viņa pārbēga uz Amerikas Savienotajām Valstīm.

## Karjera
2010. gada Pasaules čempionātā junioriem Monktonā izcīnīja zelta medaļu. Piedalījās  Londonā, bet nepārvarēja kvalifikāciju un ierindojās 29. vietā. Pasaules čempionātā pirmo reizi piedalījās 2013. gadā Maskavā un ieņēma 11. vietu. 2014. gadā izcīnīja otro vietu Centrālamerikas un Karību jūras reģiona spēlēs.

2015. gada jūlijā Lozannā pirmo reizi uzvarēja Dimanta līgas posmā, sasniedzot personisko rekordu 67,13 m. Pēc dažām nedēļām izcīnīja sudraba medaļu 2015. gada Panamerikas spēlēs Toronto. Tajā pašā gadā Pasaules čempionātā Pekinā ieņēma ceturto vietu.  Riodežaneiro kvalifikācijā disku raidīja vistālāk, bet finālsacensībās palika bez rezultāta. 2017. gada Pasaules čempionātā Londonā otro reizi pēc kārtas palika uzreiz aiz goda pjedestāla — 4. vietā.

2019. gada jūlijā sacensībās Francijā savu personisko rekordu uzlaboja līdz 69,39 metriem, sasniedzot uz to brīdi sezonas labāko rezultātu pasaulē. 2019. gada Panamerikas spēlēs Limā izcīnīja zelta medaļu, nodrošinot uzvaru pēdējā metienā. Tajā pašā gadā Pasaules čempionātā Dohā ieguva zelta godalgu, pirmo reizi izcīnot pasaules čempiones titulu.

 Tokijā bija Kubas karognesēja atklāšanas ceremonijā kopā ar cīkstoni Mihainu Lopesu. Olimpisko spēļu sacencībās izcīnīja bronzas medaļu, piekāpjoties amerikānietei Valerijai Olmenai un Vācijas diska metējai Krīstīnei Pudencai. 2022. gada Pasaules čempionātā Jūdžīnā ieņēma septīto vietu. Atgriežoties no čempionāta, Peresa Maiami lidostā aizbēga no Kubas delegācijas.

## Sasniegumi

## Atsauces

## Ārējās saites
Haplogrupa J2 (Y-DNS)

[thumb|300px|Haplogrupas J2 sastopamības biežums dažādās [Eirāzijas populācijās.]]

**Haplogrupa J2** (J-M172) ir cilvēka Y-hromosomas DNS haplogrupa, kas cēlusies no haplogrupas J.

## Izplatība Baltijā
Pēc populācijas ģenētisko pētījumu datiem F haplogrupas subkladi G, H, I, **J**, K niecīgā biežumā sastopami arī Baltijas valstu pamatiedzīvotāju Y-hromosomas haplogrupām. Tie atrodami 1,8 % Lietuvas vīriešu, 0,6  % Latvijas vīriešu un 0,8 % Igaunijas vīriešu. Austrumu Latvijas novados tās izplatība pieaug līdz 1,7%.

Latvijas ebrejiem atrasti vairāki J2 haplogrupu varianti, ieskaitot J-M172 (J2a*) Daugavpils ebrejiem un koheniem raksturīgo J2a1h2c (J-L254). 
J2 atzars J-Y231959 atrasts Valkas novada latviešu paternālajā līnijā. Vēl viens latviešiem sastopams J2 atzars ir J-FGC75679, kas atrasts Liepājas latviešu paternālajā līnijā, kas tai ir kopīgs ar Lietuvas un Polijas pirmiedzīvotājiem. Ar Somijas haplogrupa J-Y61835 atrasta Cēsu novada iedzīvotāju paternālajā līnijā. Latvijas projektā ir iekļauta latviešu paternālās līnijas haplogrupa J2-M172 ar specifisku piešķiri J-Z628.

## Atsauces
Neeiklīda ģeometrija

**Neeiklīda ģeometrija** ir jebkura ģeometriska sistēma, kas atšķiras no Eiklīda ģeometrijas. Pazīstamākās neeiklīda ģeometrijas ir sfēriskā ģeometrija, Lobačevska ģeometrija jeb hiperboliskā ģeometrija un Rīmana ģeometrija jeb eliptiskā ģeometrija.

Neeiklīda ģeometrijām, kas saistītas ar konusa šķēlumiem, attāluma jēdziens bieži vien ir saistīts ar krustisko attiecību.

## Vēsture
1899. gadā vācu matemātiķis Dāvids Hilberts izveidoja aksiomātiku, kas zinātniski apraksta Eiklīda ģeometriju. Tā satur 5 aksiomu grupas: piederības, sakārtojuma, kongruences, paralēlo taišņu un nepārtrauktības aksiomas. Mainot paralēlo taišņu aksiomu, iegūst Lobačevska—Bojai—Gausa ģeometriju; mainot vēl citas aksiomas, iegūst citas neeiklīda ģeometrijas.

Pētījumus par neeiklīda ģeometriju publicējis viens no tās pamatlicējiem Jānošs Bojai 1832. gadā tēva — matemātikas profesora Farkaša Bojai rakstu 1. sējuma pielikumā. Viņa dzīves laikā gan viņa darbi netika atzīti.
Nospēlē man dziesmu

**"Nospēlē man dziesmu"** () ir 1971. gada ASV psiholoģiska trillera filma, kuras režisors un galvenās lomas atveidotājs ir Klints Īstvuds. Citas lomas atveido Džesika Voltere, Donna Milsa un Džons Larčs. Šī ir pirmā režisētā Īstvuda filma.

Filma stāsta par radio diskžokeju, kuru vajā apsēsta fane.

Filmas "Nospēlē man dziesmu" pirmizrāde notika  un to izplatīja *[[Universal Pictures]]*. Filma guva gan kritiķu atzinību, gan finansiālus panākumus, nopelnot 10,6 miljonus ASV dolāru. Īpaši slavēja Volteres aktierspēli, kurai tā bija pirmā nozīmīgā kino loma. Par šo lomu Volteri nominēja Zelta globusa balvai kategorijā "Labākā aktrise drāmas filmā". Tīmekļa vietnē *[[Rotten Tomatoes]]* filmai ir 85% vērtējums.

## Atsauces

## Ārējās saites
Haplogrupa J (Y-DNS)

thumb|300px|Haplogrupas J izplatība.
**Haplogrupa J** ir cilvēka Y-hromosomas DNS haplogrupa, ko sauc arī par J-M304. Tā, iespējams, radās Dienvidrietumāzija vai Kaukāza reģionā. Tās tiešais priekštecis bija haplogrupa IJ.

Bāzes līmeņa haplogrupa J* galvenokārt ir sastopama Sokotrā ar dažiem novērojumiem Pakistānā, Omānā, Grieķijā, Čehijā un tjurku valstīs.

Haplogrupa J ir sadalīta atzaros haplogrupas J1 un J2.

## Izplatība Baltijā
Pēc populācijas ģenētisko pētījumu datiem F haplogrupas subkladi G, H, I, **J**, K niecīgā biežumā sastopami arī Baltijas valstu pamatiedzīvotāju Y-hromosomas haplogrupām. Tie atrodami 1,8 % Lietuvas vīriešu, 0,6  % Latvijas vīriešu un 0,8 % Igaunijas vīriešu. Austrumu Latvijas novados tās izplatība pieaug līdz 1,7%.
## Atsauces
Antike

**Antike** (, , ) ir viena no Filipīnu provincēm valsts vidusdaļā, Rietumu Visaju reģionā. Aizņem Panajas salas rietumu daļu, kā arī vairākas salas Sulu jūrā — Semiraras salas, Batbatana, Manigina u.c. Austrumos robežojas ar Iloilo, ziemeļaustrumos — ar Aklanu un Kapisu. Administratīvi dalās 18 municipalitātēs un sīkāk 590 barangajās. Provinces centrs un lielākā apdzīvotā vieta ir Sanhosē de Buenavista. Apdzīvo galvenokārt karaji.

## Vēsture
Pirms eiropiešu ierašanās tagadējās provinces teritorija bija viens no trijiem salas sakupiem un tika dēvēta par **Hantiku** (*Hantík*). To apdzīvoja salas aborigēni aeti, kā arī 13. gadsimta ieceļotāji no Malajas. Spāņu kolonizatori dēvēja teritoriju sākotnēji kā *Hantique*. 1790. gadā Antika tika izdalīta kā atsevišķa militāri politiska province, bet no 1796. gada — patstāvīgā provincē. Sākotnēji tās centrs bija Antika (mūsdienās — Hamtika), vēlāk — Bugasonga, bet kopš 1802. gada — Sanhosē de Buenavista.

## Ārējās saites
Rohasa

**Rohasa** (, , ) ir pilsēta Filipīnās, Rietumu Visaju reģionā, Kapisas provinces centrs un lielākā pilsēta. Atrodas Panajas salas ziemeļos Sibujanas jūras krastā pie Panajas upes ietekas. Nozīmīgs izglītības, tirdzniecības un transporta centrs, viena no tūristu apmeklētākajām pilsētām valstī. Tiek dēvēta par «Filipīnu jūras velšu galvaspilsētu».

## Vēsture
Dibināta kā **Kapisa** (*Capiz*) 1569. gadā un uz turieni no netālās Panajas pārcelts salas ziemeļu provinces centrs. Formāli pilsētas tiesības ieguvusi 1951. gadā, vienlaicīgi tā pārdēvēta Filipīnu ceturtā prezidenta, pirmā pēcamerikāņu perioda prezidenta, Manuela Akuņas Rohasa vārdā.

## Atsauces

## Ārējās saites
Gerards 't Hofts

**Gerards 't Hofts** (, ; dzimis ) ir Nīderlandes fiziķis. Viņa darba lauks ir teorētiskā fizika. Gerards 't Hofts strādā arī par profesoru Utrehtas Universitātē. 1999. gadā viņš kopā ar Martinusu Veltmanu ieguva Nobela prēmiju fizikā “par elektrovājo mijiedarbību kvantu struktūras izskaidrošanu fizikā”.

## Atsauces

## Ārējās saites
Klāvs Dubults

**Klāvs Dubults** (dzimis ) ir Latvijas basketbolists, spēlē centra pozīcijā. 2025. gadā pārstāv Nīderlandes klubu Zvolles "Landstede Hammers", bet līdzšinējās karjeras lielāko daļu spēlējis Latvijas—Igaunijas līgas un Latvijas Basketbola līgas (LBL) klubu BK Liepāja un Valmiera Glass VIA sastāvā.

## Karjera
K. Dubults basketbola gaitas uzsācis Druvā, pēc tam turpinot to Saldus jaunatnes basketbola sistēmā pie trenera Viktora Kulačkovska. Pārstāvējis Saldus komandu LJBL.

2015. gadā devās studēt uz Vidzemes Augstskolu un pievienojās tās basketbola komandai Latvijas Basketbola līgas 2. divīzijā (tagad Nacionālā basketbola līga). Pēc otrās vietas LBL2 komanda 2018. gadā pārcēlās uz Latvijas—Igaunijas līgu, kurā K. Dubults Valmieras komandā nospēlēja četras sezonas. 2022. gada martā viņš uzstādīja līgas rekordu vienā spēlē izcīnīto atlēkušo bumbu rādītājā, savācot 21 bumbu zem groziem Valmieras komandas uzvarā pār Rakveres "Tarvas" (2023. gadā to atkārtoja VEF Rīga spēlētājs Arnaldo Toro, bet 2025. gadā pārspēja Kristaps Dārgais no BK Ogre).

2022. gadā K. Dubults pārcēlās uz Polijas pēc spēka otro līgu, vienu sezonu spēlējot *[[Miasto Szkła Krosno]]*, kur viņa galvenais treneris bija latviešu speciālists Edmunds Valeiko. 2023. gada vasarā viņš pievienojās Latvijas—Igaunijas līgas klubam BK Liepāja.

Pēc divām sezonām Liepājā 2025. gada vasarā K. Dubults noslēdza līgumu ar Nīderlandes klubu Zvolles "Landstede Hammers", kas spēlē apvienotajā Beļģijas—Nīderlandes līgā.

## Atsauces

## Ārējās saites
Grieķijas prezidents

**Grieķijas prezidents**, oficiāli Grieķijas Republikas prezidents () ir Grieķijas Republikas valsts galva. Prezidentu ievēl Grieķijas parlaments; kopš 1986. gada konstitucionālās reformas loma galvenokārt ir bijusi ceremoniāla. Prezidenta amats oficiāli tika izveidots ar Grieķijas konstitūciju 1975. gadā, bet tam ir priekšteči Otrajā Grieķijas Republikā 1924.–1935. gadā un Grieķijas huntā 1973.–1974. gadā, kas notika pirms pārejas uz pašreizējo Trešo Grieķijas Republiku.

## Oficiālā rezidence
Grieķijas prezidenta oficiālā rezidence ir prezidenta pils, agrāk saukta Jaunā karaļa pils, Atēnu centrā.
## Trešās Grieķijas Republikas prezidentu saraksts
Jēkabpils novada ģerbonis

**Jēkabpils novada ģerbonis** ir viens no Jēkabpils novada oficiālajiem simboliem.

## Heraldiskais apraksts
Sudraba laukā zaļā egle uz tādas pašas pamatnes, priekšā ejošs lūsis dabiskās krāsās. Sarkana ar zelta krustu dalīta apmale.

Jēkabpils novada ģerbonim pamatā ir Jēkabpils pilsētas ģerbonis. Lūsis ģerbonī simbolizē Jēkabpils novada identitāti. Sarkanā krāsa simbolizē uguni, dzīvību, radošumu un enerģiju, savukārt zelts simbolizē saules gaismu, siltumu un plašumu.

## Atsauces
Ne vārda

**"Ne vārda"** () ir 2001. gada ASV psiholoģiska trillera filma, kuras režisors ir Gērijs Fleders. Filmā galvenās lomas atveido Maikls Daglass, Šons Bīns, Britānija Mērfija, Gajs Torijs, Džnifera Esposito, Famke Jansena un Olivers Plats. Filma balstīta uz Endrū Kleivana tāda paša nosaukuma 1991. gada romānu.

Kad tiek nolaupīta psihiatra meita, nolaupītāji pieprasa, lai viena no viņa pacientēm izpauž kādu noslēpumu.

Filmas "Ne vārda" pirmizrāde notika  un to izplatīja *[[20th Century Studios|20th Century Fox]]*. Filma saņēma negatīvas kritiķu atsauksmes un nopelnīja 100 miljonus ASV dolāru. Tīmekļa vietnē *[[Rotten Tomatoes]]* filmai ir 24% vērtējums.

## Atsauces

## Ārējās saites
Vana Džena

**Vana Džena** (, ; dzimusi  Sjiaņā) ir ķīniešu vieglatlēte, startē vesera mešanas sacensībās. Viņa ir  sudraba medaļniece, 2022. gada Āzijas spēļu uzvarētāja, divkārtēja Āzijas čempione, vairāku pasaules čempionāta medaļu ieguvēja, kā arī Āzijas rekordiste vesera mešanā.

## Karjera
2008. gadā Vana debitēja olimpiskajās spēlēs Pekinā. Ar 65,64 metrus tālu metienu kvalifikācijā ierindojās 32. vietā un finālā neiekļuva. 2010. gada Āzijas spēlēs Guandžou izcīnīja sudraba medaļu. 2013. gadā uzvarēja Āzijas čempionātā, kas norisinājās Punē, Indijā. Tajā pašā gadā pirmo reizi piedalījās Pasaules čempionātā Maskavā un izcīnīja bronzas medaļu ar 74,90 metrus tālu raidījumu.

2014. gada martā sacensībās Čendu laboja Āzijas rekordu, sasniedzot rezultātu 77,68 m. Iepriekšējo rekordu, kas piederēja Džanai Veņsju, viņa laboja par 69 centimetriem. 2014. gada Āzijas spēles Inčhonā ieguva vēl vienu sudraba medaļu. Pēc gada Pasaules čempionātā Pekinā ieņēma piekto vietu.  Riodežaneiro kvalificējās finālsacensībām, bet tajās palika bez rezultāta. 2017. gada Pasaules čempionātā Londonā izcīnīja sudraba medaļu, piekāpjoties tikai poļu vesera metējai Anitai Vlodarčikai. 2018. gada Āzijas spēlēs Džakartā trešo reizi pēc kārtas ieguva sudrabu.

2019. gadā kļuva par Āzijas čempioni, veseri raidot 75,66 metrus tālu. 2019. gada Pasaules čempionātā Dohā ieguva bronzas godalgu. , kas notika 2021. gada augustā Tokijā, izcīnīja sudrabu, pēdējā mēģinājumā aizmetot veseri 77,03 metrus. No uzvarētājas Vlodarčikas Vana atpalika 1,45 metrus.

2023. gada Pasaules čempionātā Budapeštā ieņēma astoto vietu. 2023. gada septembrī Handžou pirmo reizi kļuva par Āzijas spēļu čempioni.  Parīzē neiekļuva finālsacensībās, kvalifikācijā ieņemot 28. vietu.

## Sasniegumi

## Atsauces

## Ārējās saites
Sanhosē de Buenavista

**Sanhosē de Buenavista** (, , ) ir municipalitāte Filipīnās, Rietumu Visaju reģionā, Antikes provinces administratīvais centrs. Atrodas Panajas salas dienvidrietumos Sulu jūras krastā.

Agrāk zināma kā **Tubigona** (*Tubigon*), bet 1733. gadā pārdēvēta tagadējā vārdā. 1790. gadā reorganizēta par municipalitāti, bet 1802. gadā uz šejieni pārcelts provinces administratīvais centrs.

## Atsauces

## Ārējās saites
Dievzeme

**"Dievzeme"** (, ) ir 2022. gada Islandes, Dānijas, Francijas un Zviedrijas kopražojuma drāmas filma, kuras režisors un scenārija autors ir Hlinurs Palmasons. Filmā galvenās lomas atveido Eliots Krosets Hove un Ingvars Egerts Sigurdsons.

Filmas darbība norisinās 19. gadsimta otrajā pusē un stāsta par luterāņu priesteri no Dānijas, kuru nosūta uz Islandi, lai pārraudzītu jaunas baznīcas izveidi.

Filmas "Dievzeme" pirmizrāde notika  75. Kannu kinofestivālā. Filmas saņēma pozitīvas kritiķu atsauksmes, kā arī saņēma vairākus apbalvojumus. "Dievzeme" tika izvēlēta kā Islandes kandidatūra par labāko starptautisko spēlfilmu 96. Kinoakadēmijas balvai. Tīmekļa vietnē *[[Rotten Tomatoes]]* filmai ir 92% vērtējums.

## Atsauces

## Ārējās saites
Balta, balta diena

**"Balta, balta diena"** () ir 2019. gada Islandes drāmas filma, kuras režisors un scenārija autors ir Hlinurs Palmasons. Filmā galvenās lomas atveido Ingvars Egerts Sigurdsons, Ida Mekina Hlinsdotira, Hilmirs Snērs Gudnasons un Sāra Doga Asgeirsdotira.

Filma stāsta par bijušo policistu, kuram rodas aizdomas, ka kādam vietējam vīrietim bijušas romantiskas attiecības ar viņa mirušo sievu. Apsēstība ar patiesības noskaidrošanu sāk apdraudēt gan viņu, gan viņa tuvākos.

Filmas "Balta, balta diena" pirmizrāde notika  Kannu kinofestivālā. Filma saņēma pozitīvas kritiķu atsauksmes, īpaši slavējot Sigurdsona aktierspēli. "Balta, balta diena" tika izvēlēta kā Islandes kandidatūra par labāko starptautisko spēlfilmu 92. Kinoakadēmijas balvai, tomēr to nenominēja.

## Atsauces

## Ārējās saites
Boloņas "Virtus"

**Boloņas "Virtus"**, sponsorēšanas iemeslu dēļ pazīstams kā ***Virtus Segafredo Bologna***, ir profesionāls Itālijas basketbola klubs, kas atrodas Boloņā, Emīlijas-Romanjas reģionā. Klubs tika dibināts 1929. gadā, kas padara to par vecāko klubu Itālijā un vienu no vecākajiem Eiropā. "Virtus" ir otrs titulētākais basketbola klubs Itālijā aiz *[[Olimpia Milano]]*, kas uzvarējis 16 Itālijas nacionālajos čempionātos, 8 Itālijas nacionālajos kausos un 4 Itālijas superkausos. Turklāt tā ir viena no veiksmīgākajām komandām Eiropas sacensībās, uzvarot divus Eirolīgas, vienu Eirokausu, vienu FIBA ​​Saporta kausu, vienu ''EuroChallenge'' un vienu Basketbola čempionu līgas turnīru.

Šobrīd klubs spēlē Itālijas pirmajā divīzijā LBA, kā arī Eirolīgā. Klubs pieder kafijas uzņēmējam Masimo Dzaneti.

No 2023. gada septembra līdz 2024. gada beigām Boloņas "Virtus" galvenā trenera amatā strādāja Latvijas basketbola izlases galvenais treneris Luka Banki. 2024. gadā Boloņas "Virtus" pārstāv Latvijas basketbola izlases spēlētājs Andrejs Gražulis, bet iepriekšējā sezonā komandā spēlēja Rihards Lomažs.

## Arēna
Kopš dibināšanas "Virtus" ir mainījis vairākas mājas arēnas. Katra no tiām bija vairāk nekā tikai basketbola laukums, drīzāk īsta "Melnā V māja", kas laika posmā, kad tās tika izmantotas, iezīmēja citu kluba garās vēstures laikmetu:

2023. gadā klubs oficiāli prezentēja jaunas arēnas projektu ar 10 000 sēdvietām Fiera rajonā, netālu no pagaidu *[[Virtus Segafredo]]* arēnas, ko paredzēts atklāt 2025. gadā.

## Atsauces

## Ārējā saites
*  
* Historical record and names at Lega Basket Serie A  Retrieved 27 June 2015
Aklana

**Aklana** (, , ) ir viena no Filipīnu provincēm valsts vidusdaļā, Rietumu Visaju reģionā. Aizņem Panajas salas ziemeļrietumu daļu, kā arī Borakajas salu Tablasas šaurumā. Dienvidaustrumos robežojas ar  Kapisu, bet rietumos — ar Antiki. Ziemeļos krastus apskalo Sibujanas jūra. Administratīvi dalās 17 municipalitātēs un sīkāk 327 barangajās. Provinces centrs un lielākā apdzīvotā vieta ir Kalibo. Apdzīvo galvenokārt aklani.

## Vēsture
Tiek uzskatīts, ka tagadējo provinces iedzīvotāju priekšteči ieradušies salā 13. gadsimtā no Kalimantānas, izspiežot aborigēnos negroīdus aetus dziļāk iekšzemē. Pastāvīga province izveidota 1956. gadā, iekļaujot aklanu apdzīvotās teritorijas Aklanas upes baseinā.

## Ārējās saites
Kalibo

**Kalibo** (, , ) ir municipalitāte Filipīnās, Rietumu Visaju reģionā, Aklanas provinces administratīvais centrs. Atrodas Panajas salas ziemeļrietumos Sibujanas jūras krastā Aklanas upes grīvā.

Spāņu ierašanās laikā 1569. gadā tagadējās pilsētas vietā jau pastāvējusi pilsētiņa ar aptuveni 2000 iedzīvotājiem. Kolonizatori sākotnēji nosaukuši 1571. gadā dibināto enkomjendu par Aklanu, bet vēlāk pārsaukta tagadējā vārdā. 1956. gadā, nodibinoties patstāvīgai Aklanas provincei, Kalibo kļūst par tās centru.

## Atsauces

## Ārējās saites
Nāciju kausa izcīņa motokrosā

**Nāciju kausa izcīņa motokrosā** () ir ikgadējas komandu motokrosa sacīkstes, kurās braucēji, kas pārstāv savu valsti, tiekas "motokrosa olimpiskajās spēlēs". Sacensības tiek rīkotas kopš 1947. gada, kurā Lielbritāniju pārstāvošā Bila Nikolsona, Freda Rista un Boba Reja komanda pirmo reizi mājās pārveda Čemberleina trofeju.

Latvijas komandas labākais sasniegums ir 8. vieta 2019. gada Nāciju kausa izcīņā motokrosā, kas norisinājās Nīderlandē, Asenes trasē. 2023. gada sacensībās Latvijas komanda (Pauls Jonass, Jānis Mārtiņš Reišulis un Kārlis Alberts Reišulis) izcīnīja 12. vietu.

## Nāciju kausa izcīņas uzvarētāji

## Atsauces

## Ārējās saites
* Monster Energy FIM Motocross of Nations, official website
* Teams for the 2015 MXoN 
* News on change of 2017 MXoN venue from Glen Helen to Matterley Basin 
* Motokross- Nāciju kausi
Enkomjenda

thumb|250px|Kingsboro kodekss: zināms arī kā ''Codex Tepetlaoztoc'', ir 16. gadsimta Mesoamerikas zīmēts manuskripts — kas bija daļa no tiesas prāvas pret Spānijas enkomendero par sliktu izturēšanos pret aizbilstamajiem.
**Enkomjenda** (, ) bija spāņu nodarbinātības sistēma, kas atalgoja iekarotājus ar iekaroto nekristiešu tautu darbu. Teorētiski strādniekiem tika nodrošināta militārā aizsardzība un izglītība, bet faktiski aizbilstamie tika nežēlīgi ekspluatēti. Enkomjenda pirmo reizi tika iedibināta Spānijā pēc mauru teritoriju atkarošanas (kristiešiem pazīstama kā Rekonkista). Tā tika izmantota daudz plašākā mērogā Spānijas kolonizācijas laikā Amerikā un Spānijas Austrumindijā. Iekarotās tautas tika uzskatītas par Spānijas monarha vasaļiem. Kronis piešķīra enkomjendu kā dāvanu konkrētai personai. Sešpadsmitā gadsimta sākuma iekarošanas laikmetā enkomjendas tika uzskatītas par monopolu uz noteiktu pamatiedzīvotāju grupu darbu, ko uz mūžīgiem laikiem turēja enkomjendas īpašnieks, saukts par enkomendero; pēc 1542. gada jaunajiem likumiem pēc enkomendero nāves enkomjenda beidzās un tika aizstāta ar repartimjento.

## Atsauces

## Ārējās saites
Dīters Bahs

**Dīters Bahs** (; dzimis  Ķelnē) ir vācu aktieris un dziedātājs.

## Biogrāfija
Bahs no 1986. līdz 1988. gadam studēja un pabeidza aktiermākslas un dziedāšanas studijas Zārbrikenes Valsts drāmas skolā. 1996. gadā viņš saņēma stipendiju no Ziemeļreinas-Vestfālenes filmu fonda. Strādājis arī par ārštata žurnālistu *Westdeutscher Rundfunk Köln* (WDR) Ķelnē.

Strādājis *Renaissance-Theater* (Berlīnē), *Schauspielhaus* (Vīnē), *Schauspiel Köln* (Ķelnē), *Hamburger Kammerspiele* (Hamburgā) un *Theater am Goetheplatz* (Brēmenē) kā arī *Staatstheater Kassel* (Kaselē).

Kļuva pazīstams ar lomu seriālā *St Angela*, kurā atainota slimnīcas dzīve, un ar telenoveli *Verliebt in Berlin*. Spēlējis daudzas epizodiskas un otrā plāna lomas. 2015./2016. gadā viņš bija Dr. Frederiks Rīflins RTL seriālā *Gute Zeiten, schlechte Zeiten*.

Kopš 2017. gada jūlija (2729. sērijas) viņš ARD telenovelē "Mīlas viesulis" atveido Kristofu Zālfeldu.

2019. gada 4. oktobrī Bahs izdeva savu pirmo singlu ar nosaukumu *Wo sind die Jahre hin*.

## Atsauces

## Ārējās saites

* Dīters Bahs oficiālā mājaslapa
* Dīters Bahs aģentūras profils
* Dieter Bach — Wo sind die Jahre hin video vietnē *[[YouTube]]*
Dons Karloss

thumb|Operas pirmuzveduma plakāts (1867).
**Dons Karloss** (, ) ir itāliešu komponista Džuzepes Verdi piecu cēlienu opera, kas pirmoreiz uzvesta franču valodā 1867. gada 11. martā Parīzes operā. Operas libreta autori Kamils de Lokls (*du Locle*) un Žozefs Meri (*Méry*) izmantojuši 1787. gadā tapušās Šillera drāmas "Dons Karloss, Spānijas infants" (*Don Karlos, Infant von Spanien*) motīvus.

## Sižets
1. cēliens. Spānijas kroņprincis dons Karloss slepus ieradies Francijā, lai satiktu līgavu, taču uzzin, ka Francijas karalis apsolījis savas meitas Elizabetes roku Spānijas karalim – un nevis viņa dēlam, Spānijas kroņprincim. Lai arī princese iemīlējusi donu Karlosu, viņa piekrīt laulībām ar Filipu II, jo nodrošinās mieru starp abām valstīm.

2. cēliens. Pozas marķīzs Rodrigo mudina Karlosu doties uz Flandriju, lai palīdzētu pārtraukt reliģiskās vajāšanas. Karloss un Rodrigo zvēr viens otram, ka dzīvos un mirs kopā.

Karalis Filips noraida Rodrigo aicinājumu dāvāt neatkarību Flandrijai. Filipu II vairāk satrauc iespēja, ka Elizabete un Karloss mīl viens otru. Karalis lūdz Rodrigo izzināt patiesību un brīdina marķīzu par briesmām, kādas draud no Lielinkvizitora.

3. cēliens. Kroņprincis ierodas karalienes dārzos, pārliecībā, ka satiks Elizabeti. Tērpusies plīvurā, viņas vietā ierodas princese Eboli, kura saprot lietu patieso stāvokli un, greizsirdības pārņemta, gatava atriebties.

Flandrijas deputāti, kurus atvedis dons Karloss, uzrunā karali. Filips nevēlas viņus uzklausīt un liek sodīt ar nāvi. Karloss, nesaņēmis tēva atļauju doties uz Flandriju, izvelk ieroci un draud. Karalis pavēlot atbruņot dumpīgo kroņprinci, bet neviens neuzdrīkstas viņam tuvoties. Tikai Rodrigo iejaukšanās ļauj izvairīties no sadursmes. Atņēmis Karlosam ieroci, Rodrigo to atdod karalim.

4. cēliens. Karaļa apartamentos ierodas Lielinkvizitors, kurš atbalsta dona Karlosa sodīšanu, vienlaikus pieprasot sodīt arī Rodrigo. Princese Eboli slepus nogādā karalim lādīti ar dona Karlosa portretu, Filips apsūdz Elizabeti laulības pārkāpšanā.
Princese Eboli atzīstas karalienei, ka ir vainīga ne tikai lādītes nozagšanā, Elizabete liek princesei doties izsūtījumā vai klosterī.

Rodrigo tiek nāvējoši ievainots. Ierodas Filips, lai atbrīvotu dēlu no apcietinājuma, bet dons Karloss nepieņem žēlastību.

5. cēliens. Dons Karloss Elizabetei no jauna apliecina savu mīlestību. Kroņprincis grasās doties uz Flandriju, lai cīnītos par tās atbrīvošanu. Mīlētāju atvadas pārtrauc Filipa, Lielinkvizitora un sardzes negaidīta ierašanās. Viņi jau gatavi sagūstīt Karlosu, kad atskan iepriekšējā Spānijas karaļa Kārļa V balss. Tā visiem klātesošajiem atgādina, ka ciešanas ir pārejošas, ja mieru savai sirdij ceram atrast Debesu žēlastībā.

## Lomas
* Filips II Habsburgs, Spānijas karalis — bass
* Dons Karloss, viņa dēls — tenors
* Rodrigo, marķīzs de Poza — baritons
* Lielinkvizitors — bass
* Elizabete Valuā, Spānijas karaliene — soprāns
* Princese Eboli — mecosoprāns
* Tibo, Elizabetes pāžs — soprāns

## Atsauces

## Ārējās saites
Vanuatu futbola izlase

**Vanuatu futbola izlase** ir nacionālā futbola komanda, kas pārstāv Vanuatu starptautiskās futbola sacensībās. Vanuatu futbola izlasi pārvalda Vanuatu futbola federācija.

Vanuatu izlases lielākais sasniegums ir 2024. gadā izcīnītā otrā vieta, pirmo reizi iekļūstot OFC Nāciju kausa izcīņas finālā un 30. jūnijā turnīra finālā, zaudējot Jaunzēlandei ar rezultātu 3:0.

## Pasaules kausā
* 1930—1990 — *Nepiedalījās*
* 1994 — 2018 — *Nekvalificējās*
* 2022 — *Izstājās*
* 2026 — *[[2026. gada FIFA Pasaules kausa kvalifikācija — OFC zona|Nekvalificējās]]*

## Okeānijas Nāciju kausā
* 1973 — Ceturtā vieta
* 1980 — Grupu turnīrs
* 1996 — *Nekvalificējās*
* 1998 — Grupu turnīrs
* 2000 — Ceturtā vieta
* 2002 — Ceturtā vieta
* 2004 — Grupu turnīrs
* 2008 — Ceturtā vieta
* 2012 — Grupu turnīrs
* 2016 — Grupu turnīrs
* 2020 - *[[COVID-19 pandēmija]]s dēļ atcelts*
* 2024 — Otrā vieta
## Atsauces

## Ārējās saites
* Vanuafoot&nbsp;– Vanuatu Football Federation Official site
* Vanuatu OFC
* Vanuatu FIFA
* Vanuatu Football Federation Official Blog site 
* VFFFoot.over-nlog.com
Rītausma

[thumbnail|upright=1.2|Rītausma virs [Gaosjunas ostas]]
**Rītausma** jeb **ausma** ir diennakts daļa pirms sauleslēkta un pēc nakts tumsas. Šajā laikā debesis kļūst gaišas, jo Saules gaisma tajās izkliedējas agrāk, vēl pirms uzlec Saule. Astronomiskā rītausma sākas ar brīdi, kad Saules disks sasniedz 18° lielu leņķi zem novērotāja horizonta.

Sengrieķu mitoloģijā rītausmas dieviete ir Eosa un tās romiešu mitoloģijas analogs ir Aurora.

## Kategorijas
thumb|300px|Civilā, navigācijas un astronomiskā rītausma
Rītausma sākas ar pirmo rīta gaismu un turpinās, līdz Saule šķērso horizontu. Rītausma ir sadalīta trīs fāzēs, kuras nosaka Saules centra leņķiskais attālums (grādi zem horizonta) no rīta. Tās ir astronomiskā, jūras navigācijas un civilā rītausma.

### Astronomiskā rītausma
Astronomiskā rītausma sākas, kad Saule no rīta atrodas 18 grādus zem horizonta. Astronomiskā krēsla turpinās līdz mirklim, kad Saule ir 12 grādus zem horizonta. Šajā brīdī debesis izgaismo ļoti maza Saules staru daļa un blāvākas zvaigznes sāk pazust. Astronomisko rītausmu bieži nevar atšķirt no nakts, īpaši apgabalos ar gaismas piesārņojumu. Astronomiskā rītausma iezīmē astronomiskās krēslas sākumu, kas ilgst līdz jūras navigācijas rītausmai.

### Navigācijas rītausma
Navigācijas vai nautiskā krēsla sākas, kad ir pietiekami daudz gaismas, lai jūrnieki varētu atšķirt horizontu jūrā, bet debesis joprojām ir pārāk tumšas, lai veiktu āra aktivitātes. Tā sākas, kad no rīta Saule ir 12 grādus zem horizonta. Jūras navigācijas rītausma iezīmē jūras krēslas sākumu, kas ilgst līdz civilajai rītausmai.

### Civilā rītausma
Civilā rītausma sākas, kad ir pietiekami daudz gaismas, lai lielākā daļa objektu būtu atšķirami un lai varētu sākt kādas āra aktivitātes. Tas notiek, kad Saule no rīta atrodas 6 grādus zem horizonta.

Kad debesis ir skaidras, tās ir zilā krāsā, bet, ja ir mākoņi vai dūmaka, tad debesis iekrāsojas bronzas, oranžos un dzeltenos toņos. Dažas spilgtas zvaigznes un planētas, piemēram, Venera un Jupiters, civilajā rītausmā joprojām ir redzamas ar neapbruņotu aci. Šis brīdis iezīmē civilās krēslas sākumu, kas ilgst līdz saullēktam.

## Atsauces

## Ārējās saites